c) Awehhi yettwaḥsab daɣen d udem seg wudmawen n umyeḍres, seg yisem-is ad negzu, d asɣal kan neɣ d awehhi ɣer kra n uḍris i yellan yakan. Meḥsub mačči d tabdert s yilugan-is daɣen mačči d takerḍa s leɛyub-is. Yessegza-tt-id Muḥend Akli SALḤI yenna-d: [Awehhi d abrid i issexdam umaru akken ad imeɛɛen ɣef kra n uḍris-nniḍen neɣ umaru-nniḍen mebla ma ibder-it-id ɛinani]1 d) Tawelha ur tt-id-yebdir ara G. GENETTE deg wassaɣen i d-yessegza, temmeslay-d fell-as [PIEGAY-GROS]2 seg ayen i d-tenna, negza-d ɣur-s tawelha am tebdert maca s tufra n uḍris amezwaru. meḥsub tawelha tettara imeɣri ɣer kra n yiḍrisen s usemres n umaru n ticraḍ neɣ n limarat n uḍris-agi.